 

***ՀՀ ՔԱՂԱՔԱՇԻՆՈՒԹՅԱՆ, ՏԵԽՆԻԿԱԿԱՆ ԵՎ ՀՐԴԵՀԱՅԻՆ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄԻՆ***

***2022 ԹՎԱԿԱՆԻ ՅՈՒՐԱՔԱՆՉՅՈՒՐ ԵՌԱՄՍՅԱԿ ԿԱՌԱՎԱՐՄԱՆ ԽՈՐՀՐԴԻ ՀԱՍՏԱՏՄԱՆԸ ՆԵՐԿԱՅԱՑՎԱԾ ԳՈՐԾՈՒՆԵՈՒԹՅԱՆ ԿԱՏԱՐՈՂԱԿԱՆԻ ԳՆԱՀԱՏՄԱՆ ԱՐԴՅՈՒՆՔՆԵՐԻ ՀԻՄԱՆ ՎՐԱ ԿԱԶՄՎԱԾ ԱՄՓՈՓ ՏԵՂԵԿԱՏՎՈՒԹՅՈՒՆ***

ՀՀ քաղաքաշինության, տեխնիկական և հրդեհային անվտանգության տեսչական մարմնի (այսուհետ՝ Տեսչական մարմին) կատարողականի գնահատումը կատարվել է ղեկավարվելով Տեսչական մարմինների մասին 2014 թվականի դեկտեմբերի 17-ի ՀՕ-254-Ն օրենքի 11-րդ հոդվածի և 15-րդ հոդվածի 2-րդ մասի 1-ին ենթամասի պահանջներով, հիմք ընդունելով Հայաստանի Հանրապետության կառավարության 2015 թվականի հունիսի 25-ի Տեսչական մարմինների գործունեության կատարողականի գնահատման սկզբունքները, չափորոշիչները և կարգը հաստատելու մասին № 693-Ն որոշմամբ հաստատված չափորոշիչները և հաշվի առնելով Տեսչական մարմնի կառավարման խորհրդի 2019 թվականի դեկտեմբերի 26-ի N 08 որոշմամբ հաստատված «ՀՀ Քաղաքաշինության, տեխնիկական և հրդեհային անվտանգության տեսչական մարմնի տեսչական մարմնի գործունեության կատարողականի գնահատման մեթոդաբանությունը»։

Տեսչական մարմնի կատարողականի գնահատման չափորոշիչներն են՝

1. նպատակի չափորոշիչներ,
2. գործընթացի չափորոշիչներ,
3. արդյունքի չափորոշիչներ։
4. **ՆՊԱՏԱԿԻ ՉԱՓՈՐՈՇԻՉՆԵՐ**
	1. ***Տեսչական մարմնի գործունեության հիմնական նպատակին հասնելու մակարդակը*** գնահատելու համար յուրաքանչյուր ոլորտի համար վերլուծվել է հաշվետու ժամանակահատվածում տեսչական մարմնի կողմից իրականացված ստուգումների արդյունքում հայտնաբերված խախտումների ընդհանուր կշիռը:

Տեսչական մարմնի գործունեության հիմնական նպատակին հասնելու մակարդակի գնահատումը կատարվում է հաշվետու ժամանակահատվածում իրականացված ստուգումների արդյունքում հայտնաբերված խախտումների կշիռների հանրագումարի և վերահսկողության ընթացքում նախատեսված ստուգաթերթերի ընդհանուր կշիռների հանրագումարի հարաբերությամբ։

Այսպիսով, 2022 թվականին Տեսչական մարմնի գործունեության հիմնական նպատակին հասնելու մակարդակը ***0․ 2*** է։

*Պատկերն ըստ ոլորտների՝*

|  |  |  |
| --- | --- | --- |
|   | **ՈԼՈՐՏ** | **ՑՈՒՑԱՆԻՇ**  |
| **2021 թվական** | **2022 թվական** |
| **1** | Տեխնիկական և հրդեհային անվտանգության | 0․2 | 0․3 |
| **2** | Էներգետիկայի  | 0․4 | 0․5 |
| **3** | Տրանսպորտի անվտանգության | 0․1 | 0․06 |
| **4** |  Քաղաքաշինության | 0․05 | 0․06 |

*\*Պետական և տեղական նշանակության գեոդեզիական և քարտեզագրական աշխատանքների և հողօգտագործման ոլորտում իրականացվող ստուգումները և վերահսկողությունը չեն կարգավորվում «Հայաստանի Հանրապետությունում ստուգումների կազմակերպման և անցկացման մասին» օրենքով․ Վերոգրյալ գործառույթների իրականացումը կարգավորվում է «Հողերի օգտագործման և պահպանման նկատմամբ վերահսկողության մասին», «Գեոդեզիայի և քարտեզագրության մասին» օրենքներով․ ուստի ոլորտի ռիսկային բնագավառներում փոփոխությունների առկայության և գնահատման հաշվարկ չի կատարվել։*

* 1. ***Ոլորտի առավել ռիսկային բնագավառներում փոփոխությունների առկայությունը*** գնահատելու համար վերլուծվել է հաշվետու ժամանակահատվածում Տեսչական մարմնի կողմից ոլորտի առավել ռիսկային բնագավառներում իրականացված ստուգումների արդյունքում հայտնաբերված խախտումների ընդհանուր կշիռը:

Ոլորտի առավել ռիսկային բնագավառներում փոփոխությունների առկայությունը գնահատվում է հաշվետու ժամանակահատվածում ոլորտի առավել ռիսկային բնագավառներում իրականացված ստուգումների արդյունքում հայտնաբերված խախտումների կշիռների հանրագումարի և վերահսկողության ընթացքում նախատեսված ստուգաթերթերի ընդհանուր կշիռների հանրագումարի հարաբերությամբ։

2022 թվականին տեսչական մարմնի ռիսկային բնագավառներում փոփոխությունների առկայությունը ***0․ 2*** է։

*Պատկերն ըստ ոլորտների՝*

|  |  |  |
| --- | --- | --- |
|  | **ՈԼՈՐՏ** | **ՑՈՒՑԱՆԻՇ**  |
| **2021 թվական** | **2022 թվական** |
| **1** | Տեխնիկական և հրդեհային անվտանգության | 0․2 | 0․3 |
| **2** | Էներգետիկայի | 0․4 | 0․5 |
| **3** | Տրանսպորտի | 0․1 | 0․1 |
| **4** | Քաղաքաշինության | 0․04 | 0․04 |

* 1. ***Ռիսկերի պլանավորման, վերլուծության և գնահատման համար հատկացված ֆինանսական միջոցները և մարդկային ռեսուրսները․***

2022 թվականի համար ռիսկերի պլանավորման, վերլուծության և գնահատման համար աշխատանքներն իրականացրել են Ռիսկի գնահատման և վերլուծությունների վարչության հաստիքացուցակով նախատեսված 7 աշխատակիցները՝ որոնցից մեկ հաստիքը համալրվել է 16.09.2022թ․-ին և թափուր է դարձել 12.12.2022թ․-ին։

Ռիսկերի պլանավորման, վերլուծության և գնահատման համար լրացուցիչ ֆինանսական միջոցներ և մարդկային ռեսուրսներ չեն հատկացվել։

* 1. ***Խորհրդատվության, մեթոդական աջակցության և կանխարգելման միջոցների համար հատկացված ֆինանսական միջոցները և մարդկային ռեսուրսները*․**

Խորհրդատվության, մեթոդական աջակցության և կանխարգելման միջոցառումներն իրականացվել են համապատասխան ոլորտային ստորաբաժանումների, ինչպես նաև իրազեկման, խորհրդատվության և հանրության հետ տարվող աշխատանքների բաժնի աշխատակիցների միջոցով։

Բաժնի 5 հաստիքներից համալրված է 3-ը, բաժնի աշխատանքների իրականացմանը ներգրավված է նաև 1 փորձագետ։

Հաշվետու ժամանակաշրջանում ՝

* Իրականացվել է անվտանգության կանոնների պահպանման և պատասխանատվության միջոցների կիրառման վերաբերյալ իրազեկիչ աշխատանքներ և դրանց վերաբերյալ պաշտոնական կայքէջում և ֆեյսբուքյան էջում տեղադրվել է մամուլի 89 հաղորդագրություն:
* Պատրաստվել է իրազեկող 8 հրապարակում և 4 իրազեկող տեսանյութ
* Կազմակերպվել է Տեսչական մարմնի ղեկավարի և ղեկավարի տեղակալների, կառուցվածքային ստորաբաժանման ղեկավարների և մասնագետների կողմից թվով 60 հարցազրույցի և 3 պարզաբանումների տրամադրում, 13 ռադիոելույթ։
* Իրականացվել է թեժ գծով ստացված 269 զանգերի խորհրդատվություն և պարզաբանում։
* Ֆինանսական ռեսուրսների բացակայության պատճառով հաշվետու ժամանակահատվածում սոցիալական գովազդային պաստառներ չեն պատրաստվել։
* Հանրության շրջանում անվտանգության ուղղված իրազեկման աշխատանքների մակարդակի բարձրացման նպատակով հեռահաղորդակցության ծառայություններ մատուցող «Թիմ Տելեկոմ Արմենիա», «Վիվա ՄՏՍ», «Յուքոմ» ընկերությունների մարկետինգի և գովազդի բաժինների և Տեսչական մարմնի իրազեկման, խորհրդատվության և հանրության հետ տարվող աշխատանքների բաժնի միջև տեղի ունեցած քննարկումների արդյունքում ձեռք է բերվել համաձայնություն՝ հրդեհային անվտանգության կանոնների պահպանման վերաբերյալ հաղորդագրություններ են ուղարկել իրենց բաժանորդներին (յուրաքանչյուր օպերատոր իրազեկող հաղորդագրությունն ուղղարկել է 2․5 միլիոն բաժանորդի): Այս աշխատանքները կապի 3 օպերատորների կողմից իրականացվել են բացառապես անվճար։
* Հանրային, «Կենտրոն» հեռուստաընկերությունների, freеnews.am կայքի հետ ձեռք բերված պայմանավորվածությունների համաձայն՝ հրդեհային անվտանգության կանոնների պահպանման վերաբերյալ տեսանյութերը հեռարձակվել է 3 ամիս շարունակ՝ օրը առնվազն 3-4 անգամ։

Խորհրդատվության, մեթոդական աջակցության և կանխարգելման միջոցների համար Տեսչական մարմնի կողմից ֆինանսական լրացուցիչ միջոցներ չեն հատկացվել։

* 1. ***Հայաստանի Հանրապետության կառավարությանը կամ համապատասխան ոլորտների քաղաքականություն մշակող պետական մարմիններին ներկայացված առաջարկների քանակը․***

Հաշվետու եռամսյակի ավարտի դրությամբ Տեսչական մարմնի կողմից ապահովվել է մասնակցություն թվով 24 իրավական ակտի մշակման աշխատանքներին՝ ներկայացվել են համապաստախան առաջարկություններ և մասնագիտական կարծիքներ, որոնցից 1-ը տեխնիկական և հրդեհային անվտանգության ոլորտում, 17-ը էներգետիկայի ոլորտում, 1-ը քաղաքաշինության ոլորտում, 5-ը ընդհանրական՝ մի քանի ոլորտներով միասին։

**2․ ԳՈՐԾԸՆԹԱՑԻ ՉԱՓՈՐՈՇԻՉՆԵՐ**

***2.1) Ըստ անհրաժեշտության իրականացված ստուգումների միջին տևողությունը*** գնահատելու համար վերլուծվել է հաշվետու ժամանակահատվածում տարեկան ծրագրով չնախատեսված, սակայն Տեսչական մարմնի կողմից իրականացված ստուգումների միջին տևողությունը։

2022 թվականին տեսչական մարմնի կողմից ըստ անհրաժեշտության իրականացրած ստուգումների միջին տևողությունը ***2․9*** օր է։

*Պատկերն ըստ ոլորտների՝*

|  |  |  |
| --- | --- | --- |
|  | **ՈԼՈՐՏ** | **ՑՈՒՑԱՆԻՇ**  |
| **2021 թվական**  | **2022 թվական** |
| **1** | Տեխնիկական և հրդեհային անվտանգության | 3․1 | 3․6 |
| **2** | Էներգետիկայի  | 0 | 0 |
| **3** | Տրանսպորտի  | 0 | 2․5 |
| **4** | Քաղաքաշինության  | 1․6 | 2․5 |
| **5** | Պետական և տեղական նշանակության գեոդեզիական և քարտեզագրական աշխատանքների և հողօգտագործման | 2․8 | 2․9 |

***2.2) Բարձր ռիսկային տնտեսավարող սուբյեկտներում և ստուգման օբյեկտներում ստուգումների քանակը` ստուգումների ընդհանուր քանակի համեմատությամբ*** չափորոշչի գնահատման համար վերլուծվել է բարձր ռիսկային տնտեսավարող սուբյեկտներում և ստուգման օբյեկտներում հաշվետու ժամանակահատվածում կատարված ստուգումների քանակի և Տեսչական մարմնի ստուգումների տարեկան ծրագրում նույն ժամանակահատվածում ընդգրկված և իրականացված ստուգումների քանակի հարաբերությունը։

2022 թվականին բարձր ռիսկային տնտեսավարող սուբյեկտներում և ստուգման օբյեկտներում ստուգումների քանակը` ստուգումների ընդհանուր քանակի համեմատությամբ ***1*** *է։*

*Պատկերն ըստ ոլորտների՝*

|  |  |  |
| --- | --- | --- |
|  | **ՈԼՈՐՏ** | **ՑՈՒՑԱՆԻՇ**  |
| **2021 թվական** | **2022 թվական** |
| **1** | Տեխնիկական և հրդեհային անվտանգության | 1 | 1 |
| **2** | Էներգետիկայի  | 1 | 1 |
| **3** | Տրանսպորտի  | 0․6 | 0․8 |
| **4** | Քաղաքաշինության  | 1 | 1 |

***2.3) Ստուգումների տարեկան ծրագրում ընդգրկված ստուգումների միջին տևողությունը*** հաշվարկվել է ստուգումների տարեկան ծրագրով նախատեսված ստուգումների ընդհանուր տևողության և դրանց քանակի հարաբերությամբ։

2022 թվականին ստուգումների տարեկան ծրագրով նախատեսված ստուգումների միջին տևողությունը կազմել է ***4․2*** օր։

*Պատկերն ըստ ոլորտների՝*

|  |  |  |
| --- | --- | --- |
|  | **ՈԼՈՐՏ** | **ՑՈՒՑԱՆԻՇ**  |
| **2021 թվական** | **2022 թվական** |
| **1** | Տեխնիկական և հրդեհային անվտանգության | 3․5 | 4.0 |
| **2** | Էներգետիկայի  | 6․2 | 3․1 |
| **3** | Տրանսպորտի  | 4․0 | 2.8 |
| **4** | Քաղաքաշինության | 7․0 | 4․8 |
| **5** | Պետական և տեղական նշանակության գեոդեզիական և քարտեզագրական աշխատանքների և հողօգտագործման | 9․3 | 9.3 |

**2.4) *Ըստ անհրաժեշտության իրականացված ստուգումների ընդհանուր քանակի (որոնց շնորհիվ կանխվել է հանրությանը, շրջակա միջավայրին, ֆիզիկական կամ իրավաբանական անձանց գույքային շահերին, պետությանը սպառնացող էական վնաս կամ ռիսկ) հարաբերակցությունն ըստ անհրաժեշտության իրականացված ստուգումների ընդհանուր քանակին․***

2022 թվականին Տեսչական մարմնի կողմից ըստ անհրաժեշտության իրականացված ստուգումների ընդհանուր քանակը (որոնց շնորհիվ կանխվել է հանրությանը, շրջակա միջավայրին, ֆիզիկական կամ իրավաբանական անձանց գույքային շահերին, պետությանը սպառնացող էական վնաս կամ ռիսկ) ***0․9*** է։

*Պատկերն ըստ ոլորտների՝*

|  |  |  |
| --- | --- | --- |
|  | **ՈԼՈՐՏ** | **ՑՈՒՑԱՆԻՇ**  |
| **2021 թվական** | **2022 թվական** |
| **1** | Տեխնիկական և հրդեհային անվտանգության | 0․08 | 0․6 |
| **2** | Էներգետիկայի  | 0 | 0 |
| **3** | Տրանսպորտի  | 0 | 0․3 |
| **4** | Քաղաքաշինության  | 0․06 | 1.3 |
| **5** | Պետական և տեղական նշանակության գեոդեզիական և քարտեզագրական աշխատանքների և հողօգտագործման | 1․5 | 1․2 |

***2.5) Ստուգման ենթարկված օբյեկտների բավարարվածության աստիճանը տեսչական մարմնի աշխատանքների անաչառությունից, ընթացակարգերի թափանցիկությունից, տեղեկատվության որակից և տեսչական մարմնի ծառայողների արհեստավարժությունից.***

Չափորոշչի գնահատումը կատարվել է հիմք ընդունելով նշված հարցերի վերաբերյալ ստացված դիմում-բողոքները։ 2022 թվականի ընթացքում նշված հարցերի վերաբերյալ տեսչական մարմնի դեմ դիմում-բողոքներ չեն ներկայացվել։

**3․ ԱՐԴՅՈՒՆՔԻ ՉԱՓՈՐՈՇԻՉՆԵՐ**

**3.1) *Ստուգումների տարեկան ծրագրում ընդգրկված և ըստ անհրաժեշտության իրականացված ստուգումների քանակական հարաբերությունը.***

2022 թվականին ստուգումների տարեկան ծրագրում ընդգրկված և ըստ անհրաժեշտության իրականացված ստուգումների քանակական հարաբերությունը ***0․2*** է։

*Պատկերն ըստ ոլորտների՝*

|  |  |  |
| --- | --- | --- |
|  | **ՈԼՈՐՏ** | **ՑՈՒՑԱՆԻՇ**  |
| **2021 թվական** | **2022 թվական** |
| **1** | Տեխնիկական և հրդեհային անվտանգության | 0․2 | 0․1 |
| **2** | Էներգետիկայի  | 0 | 0 |
| **3** | Տրանսպորտի  | 0 | 1․2 |
| **4** | Քաղաքաշինության  | 0․1 | 0․2 |
| **5** | Պետական և տեղական նշանակության գեոդեզիական և քարտեզագրական աշխատանքների և հողօգտագործման | 1․7 | 1․8 |

***3.2) Տեսչական մարմնի վերահսկման բարձր ռիսկային բնագավառներում իրավիճակի փոփոխությունը․***

Չափորոշչի գնահատման համար հիմք է հանդիսանում վերահսկողության արդյունքում բարձր ռիսկային բնագավառների տնտեսվարող սուբյեկտների ռիսկայնության փոփոխությունը։ Չափորոշչի գնահատումը կատարվում է տարեկան մեկ անգամ։

Տրամադրված տեղեկատվության համաձայն բարձր ռիսկային բնագավառների տնտեսվարող սուբյեկտների ռիսկայնության փոփոխությունը ներկայացված է աղյուկասով՝

|  |  |  |  |
| --- | --- | --- | --- |
| ***Ոլորտ*** | ***Տարեկան ստուգումների քանակ (հատ)*** | ***Մինչև տուգումը բարձր ռիսկ ունեցող տնտեսավարողների քանակ (հատ)*** | ***Ռիսկայնության փոփոխությունը ստուգումից հետո*** |
| ***Բարձր (3)*** | ***Միջին (2)*** | ***Ցածր (1)*** |
| **Տրանսպորտի** | 21 | 16 | 1 | 9 | 6 |
| **Էներգետիկայի** | 115 | 113 | 40 | 48 | 25 |
| **Քաղաքաշինության** | 365 | 365 | 73 | 255 | 37 |
| **Տեխնիկական և հրդեհային անվտանգության** | 558 | 513 | 138 | 341 | 34 |

***3.3) Ըստ առանձին ստուգման հատկացված ֆինանսական միջոցները և մարդկային ռեսուրսները հաշվարկվում են հաշվետու ժամանակահատվածում ստուգման համար հատկացված ֆինանսական միջոցների և մարդկային ռեսուրսների միջին ցուցանիշներով․***

2022 թվականի ընթացքում իրականացված առանձին ֆինանսական միջոցներ և մարդկային ռեսուրսներ հատկացված 101 ստուգումներին միջինում 1 ստուգման համար հատկացվել է 53,7 հազ․ դրամ, և միջինում 1 ստուգմանը մասնակցել է 1,4 աշխատակից։

*Պատկերն ըստ ոլորտների՝*

|  |  |  |
| --- | --- | --- |
|  | **ՈԼՈՐՏ** | **ՑՈՒՑԱՆԻՇ (միջին 1 ստուգում)** |
| **2021թ.** | **2022թ.** |
| **Ծախս/ հազ․դրամ** | **Ռեսուրս/ աշխատակից** | **Ծախս/ հազ․դրամ** | **Ռեսուրս/ աշխատակից** |
| **1** | Տեխնիկական և հրդեհային անվտանգության | 19․6 | 1 | 19․2 | 1․3 |
| **2** | Էներգետիկայի | 16․2 | 1 | 20․5 | 1․1 |
| 3 | Տրանսպորտի | 98․0 | 3 | 32․6 | 1 |
| **4** | Քաղաքաշինության | 32․7 | 1․2 | 45․2 | 1․8 |
| **5** | Պետական և տեղական նշանակության գեոդեզիական և քարտեզագրական աշխատանքների և հողօգտագործման | 265․7 | 2․2 | 201․0 | 2․3 |

***3.4) Տեսչական մարմնի, տեսչական մարմնի աշխատակիցների դեմ բերված դիմում-բողոքների քանակը և դրանց արդյունքները․***

*ՎԱՐՉԱԿԱՆ ՎԱՐՈՒՅԹՆԵՐ*

**Տրանսպորտի ոլորտ․**

Բողոքարկվել է 46 վարչական ակտ։ Վերադաս քննության արդյունքում 37 վարչական ակտերը թողնվել են անփոփոխ, իսկ բողոքներն՝ առանց բավարարման, 9 վարչական ակտը բեկանվել է, իսկ վարչական վարույթը կարճվել է։

**Տեխնիկական և հրդեհային անվտանգության ոլորտ․**

Բողոքարկվել է 19 վարչական ակտ։ Վերադաս քննության արդյունքում 12 վարչական ակտերը թողնվել են անփոփոխ, իսկ բողոքներն՝ առանց բավարարման, 4 վարչական ակտը բեկանվել է վարչական վարույթը կարճվել, 1 գորոծով գործունեության դադարեցումը վերացվել է և թույլատրվել է օբյեկտի շահագործումը, 1-ով՝ բողոքը թողնվել է առանց քննության՝ ոչ իրավասու անձի կողմից բողոք ներկայացնելու հիմքով։

**Քաղաքաշինության ոլորտ․**

Բողոքարկվել է 2 վարչական ակտ։ Վերադաս քննության արդյունքում 1 վարչական ակտը թողնվել է անփոփոխ, իսկ բողոքն՝ առանց բավարարման, 1 վարչական ակտը բեկանվել է, իսկ վարչական վարույթը կարճվել է։

**Էներգետիկայի ոլորտ․**

Բողոքարկվել է ոլորտի 1 վարչական ակտ։ Վերադաս քննության արդյունքում վարչական ակտը թողնվել է անփոփոխ, իսկ բողոքն առանց բավարարման։

*Պատկերն ըստ ոլորտների՝*

*ԴԱՏԱԿԱՆ ՎԱՐՈՒՅԹՆԵՐ*

 Հաշվետու ժամանակահատվածում դատարան մուտքագրված 143 հայցադիմումից վարույթ է ընդունվել 100-ը, 8-ի ընդունումը մերժվել է, մյուսներն ընդունման փուլում են։

Հաշվետու տարում կայացվել է 51 դատական վճիռ, որոնցից 45 հայցապահանջ բավարարվել է, 6-ը՝ մերժվել։

Կայացված դատական վճիռների դեմ Տեսչական մարմնի կողմից բողոքարկվել է 7 վճիռ, վերաքննիչ բողոքները մերժվել են․

Հայցի ընդունումը մերժելու դեմ նախկինում կայացված դատարանի որոշումների դեմ տնտեսավարողի ներակայացրած 2 վերաքննիչ բողոքներից 2-ն էլ բավարարվել են։

Հայցապահանջը մերժելու դեմ տնտեսավարողի ներակայացրած 2 վերաքննիչ բողոքներից 2-ն էլ քննության փուլում են։

Ըստ ոլորտների պատկերը հետևյալն է․

 Տրանսպորտի ոլորտ․

Ընդդեմ Տեսչական մարմնի դատարան ներկայացված 75 հայցադիմումից վարույթ է ընդունվել 53-ը, 3-ի ընդունումը մերժվել է, մյուսներն ընդունման փուլում են։

Կայացվել է 19 դատական վճիռ, որոնցից 17 հայցապահանջ բավարարվել է, 2-ը՝ մերժվել։

Հաշվետու տարում Տեսչական մարմնի կողմից ներկայացվել է 4 վերաքննիչ բողոք, որոնք մերժվել են՝ 3-ն անհիմն լինելու պատճառաբանությամբ, իսկ մեկ բողոքի վարույթի ընդունումն է մերժվել ։

Հայցի ընդունումը մերժելու դեմ տնտեսավարողի կողմից բերված 1 վերաքննիչ բողոքը բավարարվել է։

**Տեխնիկական և հրդեհային անվտանգության ոլորտ․**

Ընդդեմ Տեսչական մարմնի դատարան ներկայացված 41 հայցադիմումից վարույթ է ընդունվել 32-ը, 2-ի ընդունումը մերժվել է, մյուսներն ընդունման փուլում են։

Կայացվել է 21 վճիռն, որոնցով Տեսչական մարմնի դեմ 17 հայցապահանջները բավարարվել են, իսկ 4-ը մերժվել։

Տեսչական մարմնի կողմից ներկայացված 3 վերաքննիչ բողոքները մերժվել են։ Տնտեսավարողի ներկայացրած 3 վերաքննիչ բողոքները քննության փուլում են։

Հայցի ընդունումը մերժելու դեմ տնտեսավարողի կողմից բերված 1 վերաքննիչ բողոքը բավարարվել է։

**Քաղաքաշինության ոլորտ․**

 Ընդդեմ Տեսչական մարմնի դատարան ներկայացված 19 հայցադիմումից վարույթ է ընդունվել 10-ը, մյուսներն ընդունման փուլում են։

Կայացված 3 վճիռներով տնտեսավարողի հայցապահանջները բավարարվել են։

**Պետական և տեղական նշանակության գեոդեզիական և քարտեզագրական աշխատանքների և հողօգտագործման ոլորտ․**

Ընդդեմ Տեսչական մարմնի դատարան ներկայացված 8 հայցադիմումներից 1-ը ընդունվել է վարույթ, 1-ի՝ ընդունումը մերժվել է։

Կայացված 8 վճիռներով տնտեսավարողի հայցապահանջները բավարարվել են։

*Պատկերն ըստ ոլորտների՝*

*Տեսչական մարմնի դեմ ներկայացված հայցապահանջներով կայացված վճիռների գրաֆիկական պատկերը՝*